Mahatma Gandhi

Mahatma Gandhi (o Mohandas Karamchand Gandhi, 2 d'uttùviru 1869 – 30 di jinnaru 1948), nu linguaggiu devanagari: मोहनदास करमचन्द गांधी, canusciutu pupularmenti comu lu Mahatma Gandhi (veni chiamatu mahatma, n sanscritu "granni arma", dû Shri Aurobindo Ghosh). Era unu rî patri funnatura rû muriennu e statu di l'Innia e n'ardenti sustinituri dâ satyagraha (prutesta nun-viulenta) comu menzu di rivuluzzioni. Lu sò mpegnu havi aiutatu nà manera difinitiva lu statu innianu a accuminciari lu prucessu di nnipennenza rà Gran Brittagna, spirannu appoi àvutri paisi culunizzati a unìrisi pâ propia libbità e ndipinnenza. Lu principiu râ satyagraha ('"vera forza") di Gandhi havi spiratu ginirazziuoni d'attivisti dimucràtici e contru lu razzismu, cumprinennu Martin Luther King, Jr. e Nelson Mandela. Gandhi era sòlitu ripètiri ca li soi valuri èranu sìmprici, tratti di l'induismu tradizziunali: viritati (satya) e nun-viulenza (ahimsa).